LidanRubinov/Halacha-QA huggingface dataset:
שאלה: כתיבת תאריך לועזי: ב"ה בקשר לתאריך עברי ולועזי- התוודע לי שיש לכתוב לכתחילה עברי ולא לועזי אך במקום הצורך (כמו בבנק) ניתן לכתוב לועזי. אבל, גם כשכותבים לועזי לא לכתוב את מס החודש אלא לכתוב בשמות החודשים. איך אני יכולה לדוג לכתוב בצ ק את שם החודש ולא את מספרו? מה הבעייה בכתיבת מספרו? (האם זה ע"ז?) אם זה ע"ז- מדוע כתיבת שם החודש לא נחשב כע"ז גם?
תשובה: אני לא מכיר את ההבחנה שבין כתיבת המספר ובין כתיבת השם. במקום בו יש צורך טכני לכתוב מספרים - מותר לכתוב מספרים. הנושא אינו עבודה זרה. הנושא הוא החשיבות הגדולה של חיים לאור הריתמוס המיוחד של עם ישראל, והלוח העברי שלו. אמנם, הלוח הזה כבר אינו מקורי עד הסוף (למשל, שמות החודשים), אולם הוא הרבה יותר משמעותי לנו מאשר למנות לתאריכים שמקורם בנצרות. על כן, אנו חיים לאור הריתמוס של הלוח העברי, אולם כשיש צורך גדול לעשות דברים אחרים - אנו עושים.
שאלה: התקופה שבין תשעה באב: אני וחברות שלי הזמנו כרטיסים להיות קהל בתוכנית בטלוויזיה ואז נזכרתי שבשבוע של תשעה באב אסור לצאת ולבלות,אז האם אני יכולה ללכת או שאסור?כי כבר הזמנתי את הכרטיסים ואני לא יודעת אם אני ארצה לבטל אם אצטרך לשלם קנס. דרך אגב התוכנית ביום שלישי אז אשמח אם תענה לי כמה שיותר מהר
תשובה: וברכת ד  אם התכנית יש בה שירה וקלות ראש אין לעשות כן בתשעת הימים (אפילו שכבר שולם על כך). אולם אם זו תוכנית רצינית שיש בה יראת שמים אפשר ללכת. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חינה בשלושת השבועות: האם מותר לעשות חינה בשיער בשלושת השבועות?? ומה לגבי תשעת הימים?? תוודה רבה :
תשובה: אין איסור מפורש לצביעת שיער ולכן אם יש צורך גדול בכך   מותר. צורך גדול הוא בעיקר לגבי נשים נשואות, כדי שלא יתגנו על בעליהן, כפי שמוצאים שגם באבלות של יחיד, מותר לנשים להתאפר מסיבה זו. אולם לגבי רווקות, אף שאין איסור מפורש   ראוי לדחות את הצביעה, בעיקר בתשעת הימים.
שאלה: דייט בתשעת הימים?: כבוד הרב האם אפשר לצאת לפגישה (דייט) בתשעת הימים, אם אפשר להתייחס גם לענין המזל של עמ"י בימים אלו. האם אין חשש שהפגישה דווקא בימים אלו תעלה פחות יפה? בציפייה להרבות אהבת חינם ולראות בבנינה של ירושלים בשלמותה!
תשובה: מותר ומצווה לצאת לדייט בימים אלו. ולא יגיד אדם לא אצא עכשיו כי זה לא מזל טוב. שמא יקדמנו אחר וישאנה כמו שכותבת הגמרא במסכת מועד קטן דף יח  עמוד ב. כמובן שיתאימו את הדייט לרוח ימים אלו, הווי אומר שלא ילכו יחד להצגה מצחיקה וכו. את זה יעשו אחרי י  באב (כמובן שמדובר בהצגה נקייה וצנועה, כמו של תיאטרון אספקלריא לדוגמא). בהצלחה רבה בכל
שאלה: מוסיקה בתשעת הימים: לרב לפני חודש וחצי בערך הזמנתי 2 כרטיסים באינטרנט להופעה של זמר, הופעה הכוללת ליווי של תזמורת. כאשר עשיתי את החיפוש אחר תאריך שמתאים לי ולאשתי למופעים של אותו זמר באזור מגורינו בחו"ל, היה רק עוד תאריך אחד שהוא מגיע לאזור של עירינו אך תאריך זה יצא בשבת. לכן בחרתי ב10.7 בתום לב היות וזה יום רביעי ולא שבת וגם המופע קרוב אלינו יחסית. מה שלא בדקתי, ושמתי לב אליו רק לפני שבוע, היא ש10.7 נופל בתוך צשעצ הימים. עלות 2 הכרטיסים היא 1000 ש"ח. התקשרתי לחברת הכרטיסים ושאלתי האם ניתן לבטל ולקבל חזרה את הכסף שכבר חוייב בכרטיס אשראי בשעת ההזמנה- ונעניתי בשלילה כמו כן בחברה אמרו לי שלא ניתן להזיז את הכרטיסים להופעה חלופית או למועד אחר בו מופיע אותו אומן הדבר היחיד שנותר, כך בחברה, הוא או להעביר את שמות הכרטיסים למישהו אחר, או להעמיד אותם למכירה באתר. העמדתי אותם למכירה לפני כמה ימים במחיר של פחות מ1000 שח, אך עד כה אף אחד לא פנה אליי וקנה אותם. ההופעה היא ביום ד הקרוב. ידוע וברור לי שקיים איסור הנאה ממוסיקה בימים אלו אך לאור כל האמור לעיל: קביעת המועד בשגגה, ההפסד הכספי באם לא אצליח למוכרם, וכן הניסיון הכנה מצידי והמאמץ הכושל למצוא דרך להימנע מהליכה להופעה, מבלי שאפסיד כסך מכך, הגם שמדובר בוויתור לא פשוט מצידי,גם כי בניתי על כך רבות ואני לא יודע מתי בקרוב יצא לי לראות את אותו אומן, דיבור עם ביביסיטר לילדים ובניית כל התכנון לשם הליכה להופעה,שאלתי היא האם אפשרי יהיה, גם אם בדוחק, כן ללכת להופעה. מראש על העזרה
תשובה: אינני מכיר דרך המתירה הליכה להופעה מוסיקלית בתשעת הימים. ניתן לדמות זאת לקניית מזון שאינו כשר בשוגג וכמו כל התיאור שלך, שאין דרך לאכול האיסורים, גם אם כל ההוצאה תלך לאיבוד. ההיתרים שניתנו לפעמים בימים אלו, הם לצורך עבודה, פרנסה וכדומה   בהיתר להתגלח, וגם זה רק עד שבוע שחל בו תשעה באב. אולם לנגן לצורך פרנסה   נאסר, גם אם מדובר בהפסד כספי. מקווה שתצליח בכל זאת למכור את הכרטיסים ולהקטין הנזק.
שאלה: הכרויות ב9 הימים: לרב, האם מותר ליזום הכרויות( נניח פניה לחבר שפעם הציע להכיר לי מישהי או באתר הכרויות ) ואם כן האם מותר גם לצאת עם אותה בחורה ב9 הימים?? האם יש עניין אולי להמתין עם זה עד אחרי 9 באב?
תשובה: מותר ומצווה ליזום הכרות ולצאת לדייט בימים אלו, שמא יקדמנו אחר, כמו שכותבת הגמרא במסכת מועד קטן דף יח  עמוד ב. כמובן שיש להתאים את תוכן הדייט לימים אלו. הווי אומר לא לצאת יחד להצגה מצחיקה וכדומה. בהצלחה רבה בכל.
שאלה: חלומות של אתמול.:, כבוד הרב, אני בזמן האחרון חולמת הרבה חלומות רעים בלילה? למה זה קורה? אני נורא רוצה לדעת
תשובה: תנסי לומר קריאת שמע שעל המיטה מתוך סידור, ואחר כך להתפלל ל-ה  שלא יהיו לך חלומות לא טובים בלילה. מתפלל שזה יעזור בעזרת השם. אם ממשיכים לך החלומות- תשאלי אותי שוב. בהצלחה רבה.
שאלה: 9 הימים: האם כדאי להגיש מחר, ראש חודש אב, טפסים לצורך מועמדות למשרה בכירה? או שמא לדחות את מועד ההגשה לאחר 9 הימים (יש אפשרות להגיש באיחור). בתיה
תשובה: אם אפשר לדחות, ולא יגרם לך מזה שום הפסד- עדיף כך. בהצלחה רבה.
שאלה: האם לברך אחרי שישן בלילה עם ציצית: אם אני ישן עם הציצית האם לברך עליה ואם כן כיצד בדיוק ועד מתי אני יוכל לברך?
תשובה: עיין בתשובות להלהן שמפרטות כל הנושאים הקשורים לשאלתך.
שאלה: בחורה לבושה ליד בנים בבגדי ים: כבוד הרב. אני מדריך בקיטנה נפרדת היום הגענו לבריכה ולאחר כחצי שעה הגיעה קיטנה נוספת "נפרדת" גם היא יחד עם החניכים הגיעו מספר מדריכות שהיו לבושות (לא בשיא הצניעות.- חולצה קצרה וחצאיצ מעל הברך) הם לא נכנסו למיים אך אנחנו - הצוות הרגשנו ממש ממש לא נעים. כשאנחנו עם בגדי ים ויש בנות במקום. אחד החברה אמר שהלכתית אסור לגבר להיות ליד בחורה כשהוא לבוש בבגד ים לבחורה להיות ליד גבר כשהוא רק בבגד ים. שאלתי היא מה המקור לדין זה ומהם הצדדים לכאן ולכאן. להתיר ולאסור.
תשובה: מצד ההלכה היבשה אין איסור לגבר להיות בבגד ים ליד אישה. הווי אומר אין איסור על האישה לראות כך גבר. יש חשש שלגבר יהיו הרהורי עבירה בגלל שהאישה שם, ולכן אם זה מפריע לו מאוד- שלא ילך לשם.(עיין ריטב"א בסוף מסכת קידושין, ובנושאי כלים על שולחן ערוך אבן העזר סימן כא ) במקרה שלכם- מכיון שכבר קרה הדבר- אין בעיה, אתם יכולים להמשיך ולשחות במים. יחד עם זה תשמרו על העינים, ועל המחשבה נקייה וקדושה. בהצלחה רבה בכל
שאלה: בנים עם בגד ים לצד בנות לבושות: כבוד הרב. אני מדריך בקיטנה נפרדת היום הגענו לבריכה ולאחר כחצי שעה הגיעה קיטנה נוספת "נפרדת" גם היא יחד עם החניכים הגיעו מספר מדריכות שהיו לבושות (לא בשיא הצניעות.- חולצה קצרה וחצאיצ מעל הברך) הם לא נכנסו למיים אך אנחנו - הצוות הרגשנו ממש ממש לא נעים. כשאנחנו עם בגדי ים ויש בנות במקום. אחד החברה אמר שהלכתית אסור לגבר להיות ליד בחורה כשהוא לבוש בבגד ים לבחורה להיות ליד גבר כשהוא רק בבגד ים. שאלתי היא מה המקור לדין זה ומהם הצדדים לכאן ולכאן. להתיר ולאסור.
תשובה: לא שמעתי שיש בעיה של צניעות אצל גבר עם בגד ים כאשר יש נשים לבושות באזור. אבל אם הוא באופן אישי, מרגיש שזה לא צנוע - הוא עצמו ודאי צריך להשמר מכך. מפני שכל אדם מצווה להתרחק מכל מה שפוגע בתחושת הצניעות שלו.
שאלה: צום תשעה באב ליולדת תוך 30 יום: בשעה טובה ילדתי בן ביום טז בתמוז, על כן, צום תשעה באב חל בתוך 30 יום מיום הלידה. בני יונק בלבד. מה דיני לעניין צום תשעה באב? האם עלי להתחיל את הצום ורק אם חשה רע או חשה שהחלב מתמעט מותר לשתות לאכול? האם יש עניין לאכול לשתות בשיעורים או שמא במידה ושברתי את הצום, מותר לאכול כרגיל (אך כמובן לא להתענג)? אני מעדות המזרח.
תשובה: יולדת עד שלושים יום מלידתה נחשבת חולה, מפני שעוד לא התחזקה מספיק מהלידה, ולכן היא פטורה מן הצום (שו"ע תקנא, ו). עייני גם
שאלה: צום תשעה באב לאשה בהריון: אני בהריון בתחילת חודש שמיני לאחר היסטוריה של שמירת הריון ואם אני לא שותה מספיק יש לי צירים מוקדמים (התקשויות והתכווצויות) השאלה היא האם אני חייבת לצום ב9 באב? אולי רק חלק מהצום? או רק לשתות ולא לאכול? והאם יש עניין של שיעורים כמו ביום כיפור? מראש.
תשובה: בשאלות כאלה צריך לשאול את הרופא. אם הרופא אומר שהצירים המוקדמים הם סיכון להריון או לכניסה לשמירה - אין לצום. בתעניות דרבנן אין עניין של שיעורים, ואת צריכה לשתות כמה שאת אכן צריכה. ולידה משמחת
שאלה: כתובה קרועה: אני ובעלי נשואים 4 חודשיים ב"ה, היה לנו ריב מאוד גדול לפני כמה ימים שבמהלך הריב הוא קרע את הכתובה ל2. האם אסור שהכתובה תשאר קרועה? מה לעשות עם זה? האם זה סימן שאנחנו לא צריכים להמשיך לחיות יחד? אני חוזרת בתשובה והוא חילוני, המצב בנינו לא כ"כ טוב, אני כבר לא חושבת שיש סיכוי לנישואים שלנו, נורא רציתי להתגרש אך ללא הסכמתו וגם בגלל העובר שלו אני מצפה, היום הייתי אמורה ללכת לרבנות ולפתוח תיק, הבטיח שישתנה וביקש עוד הזדמנות אני כבר לא יודעת מה לעשות המצב בכלל לא טוב. זה מגיע כול ריב לקללות ליציאות שלו למועדונים, כול אירוע שהוא יוצא אילו הוא חוזר מסטול, אני לא יודעת איך אפשר לחיות ככה. אני מספרת בקצרה, המצב לא כ"כ רגוע כמו שתיראתי פה הוא הרבה יותר חמור.
תשובה: כואב כמובן לקרוא שאתם נמצאים במצב הזה. יש הרבה דברים שאפשר לומר לכם, אבל בשל העובדה שהאתר הזה מתאים יותר לדברים קצרים   אכתוב ראשי פרקים בלבד, ואת מוזמנת לבקש הרחבה בכל ראש פרק שכתבתי: א. ריב בשנה הראשונה של הנישואין הוא לא טוב, אבל במקביל הוא גם קיים ובהיקפים גדולים. הוא לא אומר דברים משמעותיים על ההמשך. להפך, אפשר שדווקא הריב הזה יכול לכוון אתכם מחדש למקומות שאתם רוצים להיות בהם. ב. כמובן שבד בבד את צריכה לבחון האם מדובר בדפוס אלים. אם מדובר בדפוס אלים כדאי לפנות מהר לייעוץ מקצועי מה לעשות. אין שום סיבה שבעולם שתסבלי מאלימות. מה שאת מספרת בין השורות נראה רע. ג. כתובה קרועה אינה סימן לשום דבר. היא לא אומרת דבר על סיכויי הנישואין שלכם. אולם היא כתובה פסולה, וצריך ללכת מיד לרב ולכתוב כתובה חדשה. צריך לזכור שיש ברבנות עותק של הכתובה הזו, ועל כן אין פחד שמא את תיפגעי. יכול להיות שזו הזדמנות שלכם "להתחתן מחדש" תוך כתיבת כתובה חדשה, ואולי לחדש את הברית ביניכם. ד. מה אני מציע לעשות? תבחני האם יש סיכוי משמעותי כדי לבנות מחדש את הדברים. לא נשארים ביחד בגלל העובר, בשל העובדה שלילד בדרך כלל לא טוב לחיות בבית אלים, ויותר טוב לו לחיות עם אמא אוהבת אחת מאשר עם שני הורים במריבה. אם ישנה דרך לבנות מחדש את הקשרים ביניכם   מה טוב. אם לא   אל תהססי לפנות לארגוני נשים שיסייעו בעדך. כאמור, את מוזמנת להרחיב בכל דבר שאותו כתבתי. והרבה שמחה ו
שאלה: תשעת הימים: רציתי לשאול לגבי תשעת הימים האם מותר לגהץ בגדים ולסדר את חדר הארונות? האם מותר לנקות את הבית חלונות ומקרר מקומות שלא מגיעים ביום יום בשל העבודה ובימים הללו אנחנו בבית? בציפיה לגאולה
תשובה: אין לגהץ בתשעת הימים לאשכנזים, ובשבוע שחל בו לספרדים (שו"ע או"ח תקנא, ג). סידור הבית וניקיונו - גם בדברים שלא מגיעים אליהם ביום-יום מותר. יש מנהג לנקות את הבית בתשעה באב, מתוך ציפייה שמהרה יבנה המקדש, ורוצים להכין את הבית לכבוד בואו של משיח.  התשובה ניתנה ע"י חתן הרב.
שאלה: תשעת הימים: האם מותר להתקין מזגן בתשעת הימים?
תשובה: משנכנס אב ממעטים בשמחה ואסור לעסוק בקנייה ובנייה של דברי מותרות. ולכן אם המזגן נחשב כמותרות זה אסור אבל אם מדובר במקום חם שקשה להסתדר בלי מזגן מותר. אייל משה
שאלה: איפור חדש: רציתי לדעת אם מותר לי לחדש איפור בתשעת הימים? (אני אשכנזיה) זו הפעם הראשונה שאתאפר ולכן אשמח לדעת אם מותר לי לחדש זאת בשבת של תשעת הימים, או לחכות אחרי תשעה באב.
תשובה: וברכת ד  אין איסור באיפור, אבל מתוך המכתב נראה שזה יגרום לך שמחה גדולה, על כן עדיף לדחות לאחר ט  באב. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ביצי גליקסמן: האם ביצים צריכות הכשר? אם כן, האם ביצי גליקסמן כשרות?
תשובה: סימן פו: סימני ביצים ודיניהם סעיף א סימני ביצים להכיר שהם מעוף טהור  אם שני ראשיה כדין או חדין, או שהיה חלמון מבחוץ וחלבון מבפנים, בידוע שהוא ביצת עוף טמא. ואפילו אם יאמר המוכר שהם מעוף טהור, אין סומכין עליו. ואם ראשו אחד כד ועגול וראשו השני חד ועגול וחלבון מבחוץ וחלמון מבפנים, אפשר שהוא ביצת עוף טמא ואפשר שהוא ביצת עוף טהור. לפיכך שואל לצייד ישראל, (או עובד כוכבים), (טור וב"י בשם ה"ה שכן כתב בשם הריב"ח) המוכר, אם אמר לו: של עוף פלוני הוא, ואנו מכירים שאותו עוף טהור הוא, סומך עליו. ואם אמר: של עוף טהור, ולא אמר שמו, אינו סומך עליו. לפיכך אין לוקחין ביצים מן העובדי כוכבים, אלא א"כ היה מכיר אותם ויש לו בהם טביעות עין שהם ביצי עוף פלוני טהור  ואין חוששין להם שמא הם ביצי טריפה או נבלה. סעיף ב עכשיו נוהגים ליקח ביצים, בסתם, מכל אדם, לפי שאין ביצי עוף טמא מצוי בינינו. הגה: ודוקא בביצים השכיחים, דהיינו ביצת תרנגולים או אווזות וכיוצא בהן, אבל אין לוקחים ביצים מעופות שאינם שכיחים יותר מעופות טמאים, עד שיראה בסימנים, כמו שנתבאר. (ארוך כלל מ"ב). ולכן למסקנה מותר
שאלה: שער ערווה בגיל ההתבגרות: זה טבעי הצמיחה של שיער הערווה בגיל ההתבגרות? מותר להוריד אותו?
תשובה: וברכת ד  אין איסור להוריד, אבל גם אין עניין להוריד, אלא א"כ מזיק או מפריע. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אמונה בקבלה: האם כיהודי מאמין אני מחוייב להאמין בקבלה? אני מבין את עיקרון הפרד"ס, אבל כל הרעיון מרגיש לי לא לגמרי יהודי, בטח שקבלה מעשית, ואפילו קבלה עיונית. הצצתי לרגע בספרות ההיכלות, והזדעזעתי מתחושות קשות, כאילו אני קורא איזה ספר דת של עכו"ם. האם זה חטא מצידי להרגיש כך?
תשובה: וברכת ד  אי אפשר להתייחס לדבר בלי שלומדים אותו לעומק. ולימוד קבלה לעומק דורש תחילה לימוד מעמיק של ש"ס ופוסקים. כך שכל לימוד שטחי שאתה מציין, "הצצה לרגע", זה לא גדר של לימוד כללי, ואין לבנות התיחסות על גבי כך. כשם שכל תינוק שיקרא בספרי רפואה וכדו  יגיע למסקנות משונות. על כן אם ברצונך לדעת מהי קבלה, עליך ללמוד תחילה היטב את כל חלקי הש"ס, והשו"ע ולאחר מכן ללמוד מאדם שיודע מהי קבלת אמת. ורק לאחר מכן אפשר להתייחס לשאלה שלך. באופן כללי קבלת אמת (קבלת הרמב"ן ותלמידיו) היא מועברת מדור לדור, והיא זכה וברה. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הרחקות בזמן נידה- תימנים: אנחנו זוג טרי. ויש לנו שאלה בנוגע לאחת מהלכות ההרחקות בזמן נידה. ואנחנו הולכים לפי הרב רצאבי. באחת ההלכות כתוב שלאישה מותר לשכב על מיטת בעלה אפי בפניו, ומותר לשניהם לשבת ביחד על אותה המיטה. שאלתנו היא: האם מותר לאישה או לגבר לשכב על המיטה בזמן שהשני ה יושבים עליה? חודש טוב. ושהחודש הזה יהפך לנו לשמחה ולגאולה.
תשובה: אינני בקיא בפסיקה התימנית, נא לשאול את הרב רצון ערוסי
שאלה: הליכה לנשים: האם מותר לבת לעשות הליכה במקום שבו עוד הרבה אנשים עושים הליכות והם לבושים בלבוש לא צנוע? והאם מותר ללכת ביום חול למתחם שפתוח בשבת אבל יש בו חנויות שכשרות וסגורות בשבת? ב מראש!
תשובה: א.אם יש חוסר צניעות, יש להתרחק מכך ולמצוא מקום אחר שבו צנוע יותר, וזהו ממידת הזהירות והנקיות ב.מותר, אך יש לכאוב את עלבונה של השבת
שאלה: כשרות מוצר טבעי: אשתי היתה בחנות טבע, כאשר בעל החנות הינו דתי. היא ראתה מוצר של סיבים תזונתיים, כאשר אין עליו הכשר מוסמך. בעל החנות אמר לה שעל כל החנות יש הכשר של הבד"ץ העדה החרדית דבר שככל הנראה נכון אבל מוצר ספציפי זה הוא מרכיב אותו בעצמו, ועל כן אין עליו הכשר. האם ניתן לסמוך על כך?
תשובה: סיבים תזונתיים, כמעט ואין בהם בעיה הלכתית. אפשר לסמוך. הרב אליקים לבנון www.yelm.co.il
שאלה: אמצעי מניעה: אני אם לשישה ילדים. בין ההריונות לקחתי גלולות המתאימות להנקה. לאחרונה חליתי כמה פעמים בדלקת גרון ןהתחלתי ללכת לאישה שהיא רופאה וגם מטפלת סינית. היא אמרה לי שמצב גופי מצריך שאעשה הפסקה מהריונות לכמה שנים. אני מרגישה שאני לא רוצה יותר למנוע הריון בשיטות המזיקות לגופי, כגון גלולות עם הורמונים. לאחרונה עשיתי התקן ללא הורמונים, אך גופי לא הגיב טוב לזה והוציאו אותו. בדקתי את האפשרות לעשות דיאפגרמה, אך אמרו לי שהוא לא 100 בטוח, ובנוסף אינני רואה את עצמי מחדירה אותו לעצמי. אני שואלת האם לאור מצבי הגופני ורצוני לא לפגוע בגופי, האם יוכל בעלי להשתמש באמצעי מניעה ולא אני? ב
תשובה: לא ניתן להתיר שימוש באמצעי מניעה לגבר. ניתן להשתמש בשיטת הימים הבטוחים ולדחות את הטבילה בהסכמה. לאישה שיש לה מחזור סדיר זה יכול להיות פתרון מעולה ובטוח. ניתן להשתמש בדיאפגרמה בשילוב עם נרות גלובאן או קצף קוטל זרע. לא ניתן לומר בצורה גורפת שהגלולות מזיקות לגוף הרי הן מקצרות את המחזור החודשי מה שגורם לעלייה בברזל והפחתת סיכון לסרטן. לפעמים צריך למצוא את הגלולה והמינון הנוח יותר ועם פחות תופעות לוואי. כדאי להתייעץ גם עם רופא נוסף ועם מכון פוע ה. רפואה שלמה!! (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: תהלים בלילה: ב"ה קראתי תשובה של רב לגבי אמירת תהלים בלילה. הרב ענה שמותר לומר בדרך של תפילה ובקשה. שאלתי היא- כל הזמן אומרים תהילים בדרך של תפילה ובקשה, אז מה הבדל היום מהלילה? והאם אכן מותר לומר תהלים בלילה? אם כן זה מאד יעזור לי כי לא תמיד אני מספיקה במהלך היום.
תשובה: על פי הקבלה, החלק הראשון של הלילה שייך ל"דינים", ועל כן היו שכתבו לא לומר תהילים בו. אולם, רבים אינם נוהגים במנהג הקבלה בנושא זה, ואומרים תהילים בכל עת שהדבר מתאים.
שאלה: דאגות על גידול בדף: השאלה שלי קצת מוזרה אך מעיקה עליי בכל זאת. אני אשמח אם תוכל להשיב לי עליה. בזמן האחרון ישלי כאבים באזור מסוים בגוף, עשיתי כל מיני בדיקות וב"ה הן יצאו תקינות אך הכאב לא ממש נפסק. אחותי שאלה אותי איזה יום אחד"אז מדוע כואב לך עדיין?" אז השבתי לה שאינני יודעת ופתאום העניים שלי קלטו על דף שכתוב בו "גידול" עכשיו יש לציין שאחותי לומדת כלכלה וגידול במשמעות הזאת זה משהו אחר לגמרי. אבל משום מה זה ממש הפחיד אותי שזה היה כ"כ סמוך לשאלה שלה.עכשיו יש לציין שאני אדם חרדתי מאוד שיש סיכוי גדול מאוד שהכאבים הם כתוצאה מהחרדות שלי.בכל זאת זה נורא מפריע לי אשמח אם תוכל לייעץ לי. ב מראש!
תשובה: אם הלכת לרופא והוא בדק אותך ביסודיות ולא מצא דבר, אזי עשית השתדלות כלפי שמיא לבריאות גופך, ואין הדבר תלוי בך ויש להיות בנחת ולסמוך על הנהגת ד  לטוב או ח"ו להיפך הרבה בריאות
שאלה: נגינה בתשעת הימים: רציתי לשאול אם מותר לקיים שיעורי נגינה (אני התלמידה) בתשעת הימים. בלי להתאמן במהלך תשעת הימים רק פשוט לקיים שיעור האם זה מותר? ב מראש!
תשובה: אם אלו אימונים על סולמות, אטיודים וכדו  - כן. מוזיקה שגורמת הנאה - עדיף שלא.
שאלה: לימודים: אני בת 49, עובדת שנים רבות בתחום העו"ס. חונכתי במסגרות דתיות ואני שומרת על אורח חיים דתי. כיום אני מרגישה צורך עז ללמוד, יהדות, אמונה, תנ"ך, להרחיב ולהעמיק את הידע שלי. אני גרה בצפון אך המרחק בעקרון לא מהווה מכשלה. יחד עם זאת, אני לא מוצאת מקום ללמוד. כל המכונים ובתי המדרש שנתקלתי בהם, הם לצעירות או חוזרות בתשובה. אשמח לקבל הצעה ממך. מראש.
תשובה: יישר כוח על חיפושייך. אני לא מכיר מספיק טוב את העולם הזה. אחד המקומות הטובים וברמה הגבוהה, ויש שם גם מעט נשים מבוגרות יותר הוא המדרשה ליהדות בבר אילן, אולם אני מבין ממכתבך שזה בכל זאת קצת רחוק. יש גם מסגרת מצוינת ללימוד במתן השרון אפשרות נוספת שאני מכיר היא כאן: ואם מי מהקוראים מכיר עוד מקומות - אנא הוסיפו.
שאלה: דיני הרחקות: כבוד הרב ברצוני להתייעץ איתך לגבי נושא חמור. אני ואשתי נשואים מזה כשנה וחצי,בעבר היו לנו נפילות בשמירת דיני טהרה,יש לציין שאנו זוג דתי ומקפידים על הכל,כמו כן בחודשים האחרונים שמרנו את דיני טהרת המשפחה כהלכתם. לדאבוני הרב ביום שבת האחרון אני ואשתי נפלנו וקיימנו יחסי אישות לא מלאים וזאת כאשר אשתי ביום השלישי לימים הנקיים. כמובן שאנו מביעים על כך חרטה ורגשות אשם. שאלתי היא כזו: אנו מנסים להרות תקופה ארוכה ולאחר שנפלנו אשתי קראה שאם בני הזוג נופלים בימים הנקיים אז העובר שייולד מהריון שנקלט סמוך לימים הנקיים ינזק במהלך חייו,לפיכך אשתי הציעה שלא נקיים יחסי אישות סמוך לימי הביוץ בכדי שהיא לא תתעבר אלא רק בחודש הבא! האם נכון לעשות דבר זה ואיך ניתן לכפר על מעשינו?! נשמח להתייחסות מהירה, מראש!
תשובה: וברכת ד  אין כל מקום להמנע בזמן המותר, כשם שאין להתיר את האסור, אין לאסור את המותר. בשאלה נאמר שהיחסים לא היו מלאים, ואני מבין שרק היה מגע חיצוני של חיבוק ונישוק, אבל לא ממש ביאה. אם היו יחסים מלאים יש להוסיף עוד שש עונות (ארבעה ימים), דהיינו הטבילה תדחה עד ליום א  שבוע הבא. אם המעשה היה רק בחיבוק ונישוק, יש לעשות תשובה שתכלול מספר דברים. א. למוד הלכות נדה מחדש, ויסודי ההלכות (בהבנה). ב. חרטה אמיתית על המעשה שנעשה. ג. וידוי על החטא. ד. קבלה לעתיד שלא להתקרב זה לזו בימים האסורים, ולעשות גדר לגדר, דהיינו להרחיק בימי הטהרה. ה. להתענות לפחות ג  ימי ב,ה,ב. ולפדות בצדקה עוד סעודות של 37 יום (סה"כ 40 ימי תענית), אתה ואשתך. ו. להתפלל לפני הקב"ה שיקבל תשובתכם, ולחזור להזכיר את החטא הזה, כל ל  יום, כדי שלא יבואו עוד לחטא זה. כל זה כתבתי בלא להכירכם, אבל אם יש לכם רב מקומי שיכול לעזור לכם, כדאי לפנות אליו שיתן לכם דרכי תשובה המתאימים לכם בייחוד. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כדור ריטלין בצום: אני בת 16 וחצי יש לי בעיות קשב וריכוז (adhd)ואני לוקחת ריטלין כבר מכיתה ב.הריטלין מרגיע אותי וגורם לי להרגיש אדישה ועייפה ככה שקל לי להרדם,והוא מדכא את התיאבון ככה שקל לי גם לצום.אני רגילה לבלוע כדורים ולא צריכה לשתות גם מיים כדי שהכדור יבלע.רציתי לשאול אם מותר לי לקחת כדור ביום של צום ככה שמצד אחד יהיה לי יותר קל להתרכז וללמוד(אני מתכננת ללכת לכמה שעורי תורה ביום של הצום ויהיה לי קשה להתרכז ולהקשיב בלי כדור) ומצד שני הכדור מעייף אותי ומוציא לי את התיאבון ככה שקל לי לצום.
תשובה: לבלוע כדור בלוא מים - בוודאי שמותר. ויישר כוח
שאלה: דוגמה לחניכות בסניף: אני בת 16 ואני מדריכה חניכות קטנות בתנועת נוער כל שבת אני מביאה להן משהו לאכול והרבה מהן לא מברכות למרות שאני מזכירה להן ואני מרגישה שמה שגורם להן לברך זה כשהן רואות אותי מברכת.מותר לי לברך שוב אפילו אם כבר אכלתי לפני שבאתי לסניף ואני לא באמת צריכה לברך או אולי לפחות למלמל בשקט למראית עין למרות שברכה שתאמר בקול תשפיע הרבה יותר
תשובה: לא ברור מתוך הדוגמה שלך למה לא לעשות את הדברים לכתחילה. לאמור: לשבת ביחד אתן, לברך בקול רם באמת, ולאכול ביחד אתן. אם אבין למה לא לעשות כך - אוכל יותר טוב לענות על השאלה.
שאלה: לראות אולם בראש חודש אב:, האם מותר ללכת לראות אולם אירועים לחתונה בראש חודש אב ולא לסגור תאריך? רק לשמוע מה יש לבעל האולם להציע ולראות ואת סגירת התאריך אעשה לאחר 9 באב בעז"ה. אודה אם תחזרו אלי בהקדם האפשרי בכדי שאוכל לדעת האם מחר אוכל ללכת.
תשובה: וברכת ד  מזל טוב. אפשר ללכת לבדוק אולם. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חבר בגיל 16: אני בת 16 וחצי ועולה לכיתה יא יש לי קשר עם בן קרוב לגילי (קטן ממני בשנה)הקשר בינינו הוא למטרות רציניות מובן שאני נהנת מהקשר אך אני רואה גם פונטציאל לטווח הרחוק אנחנו שומרים נגיע ומקפידים מאוד על ההלכה האם יש בעיה בקשר שלנו?
תשובה: הנושא הוא ארוך ועמוק, והיה כמובן טוב הרבה יותר אם היית מוצאת מדריכה תורנית קרובה לך שתדריך אותך מה לעשות במצבים שכאלה. מה שאני כותב אפוא הוא עזרה ראשונה בלבד: א. טוב שלא להיכנס לקשר עמוק בגיל הזה. זה גם עוצר אתכם, זה גם עלול לקחת אתכם למקומות פחות טובים. טבעי הדבר גם שיהיה קשה לדבר בטווח גילים כזה על הטווח הארוך של החיים. ב. אם אתם לא יכולים להיפרד, אז אתם צריכים להכריע הכרעה נפשית עמוקה, שאתם הופכים את הקשר ביניכם למשהו שבונה אתכם ולא משהו שמחליש אתכם. כדי לעשות את זה צריך ליצור מסגרת ראויה (הקפדה מעשית קפדנית על כל תחומי ההלכה) ולהכריע הכרעה נפשית כי תעסקו בנושאים מרוממים, בדברים שבונים אתכם מבחינה רוחנית, וכך יהפכו המיצרים למרחבים. האם אתם יכולים ללכת בדרך זו?
שאלה: אכילה לפני כדור בצום: אני בתהליך של תרופה חדשה עם מעקב צמוד בתל השומר שאני חייבת לקחת כל יום עם אוכל. מה אני צריכה לעשות בצום תשעה באב ויום כיפור?
תשובה: וברכת ד  לא נראה שאפשר להקל בגלל מחקר מדעי שלא ידועים תוצאותיו. אפשר לעשות מחקרים בתקופה שאין צומות, על כן קשה להקל במחקר זה. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מגורים בניין: האם מגורים בבניין רב קומות נחשבים כמצוות יישוב הארץ במלואה?
תשובה: בוודאי. אין צורך לגור על חול. אפשר לגור בבית עם ריצוף בגובה 10 סמנטימר או 10 מטר מהאדמה. אין הבדל בקיום המצווה בין מגורים בבית מגורים למגורים בבית צמוד קרקע.
שאלה: שאלות בהלכה: ב"ה 1. נטילת ידיים- המון פעמים יש לי סימן של עט על היד כי אני כותבת המון במהלך היום. לא תמיד הוא יורד. האם זה נחשב כחציצה?. מפריע לי שאחרים רואים את זה אבל אם זה לא יורד אז אני נשארת ככה ומורידה במקלחת של אותו יום. 2. אם אני נוטלת ידיים ומברכת המוציא במקום לימודיי ואז יוצאת ממנו לאוטובוס- זה הפסק?! צריך לברך שוב?! 3. מעדן עם קורנפלקס- לברך על המעדן גם? או שרק על הקורנפלקס? 4. קציצות מפירורי לחם- מטוגנות- מה הברכה שלהן? 5. אם אני אוכלת עוגה פחות משיעור ותפוח מה לברך בסוף? בורא נפשות? מדוע?
תשובה: 1. אם לא ניתן להורידו אינו חציצה. 2. אם את אשכנזיה לא צריך לברך שוב וכיוון שדעתך מראש לעשות זאת זה מותר. לפי המחבר (ספרדים) אין לנהוג כך, אלא ש ליטול באוטובוס. 3.כן 4. שהכל 5. בורא נפשות על התפוח
שאלה: ברכה אחרונה: אם אכלתי עוגה בתור ארוחת בוקר, זה השביע אותי אבל פחות מכשיעור. מה לברך אחרונה? בורא נפשות? תמיד חשבתי שבורא נפשות זה רק על מה שהוא לא ברכת המזון ולא על המחיה.
תשובה: לא לברך בכלל שום ברכה
שאלה: שניצל: ב"ה שניצל תירס- שמעתי שיש לברך עליו שהכל. אבל אתמול שמעתי שמברכים האדמה. כיצד לנהוג? אם שניצל עוף רגיל מצופה בפירורי לחם שנודעו להדביקו ולציפוי ולא לנתינת טעם, הברכה היא שהכל? מראש
תשובה: א. אשכנזים שהכל כי מה שבא מהאדמה כבר לא ניכרת צורתו. ספרדים-תלוי בהרכב שאר החומרים, אם רוב החומרים בשניצל מקורם אדמה אף ששינו צורתם ברכתו אדמה, ואם רוב החומרים אין מקורם אדמה אז יש לברך שהכל. ב.שהכל
שאלה: אי הפרשת חלה: ב"ה אם לא הפרישו חלה מכמות קמח שנוהגים להפריש בלי ברכה מכמות קמח שלא מפרישים אבל זה הצטרף כי זה שהה במקום אחד כך שזה נחשב "כלי מצרף", ואין לי אפשרות להפריש מיד לאחר האפייה משום הבית, האם אני יכולה כשאני אוכלת לחתוך חלק ולומר שהוא ההפרשה? האם מה קורה אם זה שבת? הרי טבל הוא מוקצה בשבת. אם יש לי ספק האם הפרישו אפשר להפריש בשבת?
תשובה: אפשר להפריש אחר האפיה. יש להתנות מערב שבת ולומר את נוסח ההפרשה בעתיד ואז בשבת להפריש. בכל המקרים של ספק כמות או ספק צרוף אין לברך אלא רק להפריש.
שאלה: קבלת שבת מוקדמת: ב"ה אם בית הכנסת עושה קבלת שבת לפני שבת וגם מנחה ורק ערבית מתפלל כשנכנסה שבת ממש, אני בבית (אני בת)- אני יכולה לקבל את השבת לפי הזמן שכתוב בלוח?
תשובה: אפשר בהחלט.